title: Direktiva 2008/31/EZ Europskog parlamenta i Vijeća od 11. ožujka 2008. o izmjeni Direktive 98/8/EZ o stavljanju biocidnih pripravaka na tržište, u pogledu provedbenih ovlasti dodijeljenih Komisiji

text:
               03/Sv. 69

               HR

               Službeni list Europske unije

               70

         32008L0031

               L 081/57

               SLUŽBENI LIST EUROPSKE UNIJE

         DIREKTIVA 2008/31/EZ EUROPSKOG PARLAMENTA I VIJEĆA
   od 11. ožujka 2008.
   o izmjeni Direktive 98/8/EZ o stavljanju biocidnih pripravaka na tržište, u pogledu provedbenih ovlasti dodijeljenih Komisiji
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   u skladu s postupkom utvrđenim u članku 251. Ugovora (2),
   budući da:

               (1)

               Direktivom 98/8/EZ Europskog parlamenta i Vijeća (3) predviđeno je da treba usvojiti određene mjere u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (4).

               (2)

               Odluka 1999/468/EZ izmijenjena je Odlukom 2006/512/EZ, kojom je uveden regulatorni postupak s kontrolom za potrebe usvajanja mjera općeg sadržaja, a koja je namijenjena izmjeni elemenata temeljnog instrumenta koji nisu ključni donesenog u skladu s postupkom navedenim u članku 251. Ugovora, između ostalog, brisanjem nekih od tih elemenata ili dopunom instrumenta novim elementima koji nisu ključni.

               (3)

               U skladu s izjavom Europskog parlamenta, Vijeća i Komisije (5) koja se odnosi na Odluku 2006/512/EZ, kako bi regulatorni postupak s kontrolom bio primjenljiv na instrumente usvojene u skladu s postupkom iz članka 251. Ugovora koji su već na snazi, ovi instrumenti moraju biti prilagođeni u skladu s primjenljivim postupcima.

               (4)

               Komisiju treba ovlastiti za usvajanje zajedničkih uvjeta o istraživanju i razvoju te prilagodbu priloga i usvajanje programa preispitivanja. Budući da su te mjere općeg područja primjene i namijenjene su izmjeni elemenata Direktive 98/8/EZ koji nisu ključni, između ostalog, dopunjujući je novim elementima koji nisu ključni, moraju se usvojiti u skladu s regulatornim postupkom s kontrolom iz članka 5.a Odluke 1999/468/EZ.

               (5)

               Direktivu 98/8/EZ stoga treba na odgovarajući način izmijeniti.

               (6)

               Budući da su izmjene Direktive 98/8/EZ provedene ovom Direktivom tehničke prirode i odnose se samo na odborsku proceduru, države članice ih ne trebaju prenositi. Stoga nije potrebno utvrditi odredbe u tom smislu.

         DONIJELI SU OVU DIREKTIVU:
   Članak 1.
   Izmjene
   Direktiva 98/8/EZ mijenja se kako slijedi:

               1.

               Članak 10. stavak 5. mijenja se kako slijedi:

                           (a)

                           treći podstavak točke i. zamjenjuje se sljedećim:
                           „Ocjena se prosljeđuje u skladu s postupcima iz članka 11. stavka 2. kako bi Komisija donijela odluku u skladu s postupcima utvrđenim u članku 27. Ta odluka, namijenjena izmjeni elemenata ove Direktive koji nisu ključni, donosi se u skladu s regulatornim postupkom s kontrolom iz članka 28. stavka 4.”;

                           (b)

                           točka 5. točke ii. zamjenjuje se sljedećim:

                                       „5.

                                       potpuna dokumentacija s podacima ocjene koja služi ili je služila za unos u priloge I., I.A ili I.B stavlja se na raspolaganje odboru iz članka 28. stavka 1.”

               2.

               Članak 11. stavak 4. zamjenjuje se sljedećim:
               „4.   Nakon zaprimanja ocjene Komisija, u skladu s člankom 27., bez nepotrebnog odgađanja priprema prijedlog odluke koja treba biti donesena najkasnije 12 mjeseci nakon zaprimanja ocjene iz stavka 2. Ta odluka, namijenjena izmjeni elemenata ove Direktive koji nisu ključni, donosi se u skladu s regulatornim postupkom s kontrolom iz članka 28. stavka 4.”

               3.

               Članak 16. stavak 2. zamjenjuje se sljedećim:
               „2.   Nakon donošenja ove Direktive, Komisija započinje desetogodišnji program rada za sustavno razmatranje svih aktivnih tvari koje se već nalaze na tržištu na dan iz članka 34. stavka 1. kao aktivne tvari biocidnog pripravka za druge potrebe osim onih određenih u članku 2. stavku 2. točkama (c) i (d). Uredbama se predviđa uspostava i provođenje programa, uključujući i određivanje prioriteta za ocjenu različitih aktivnih tvari i vremenski raspored. Te uredbe, namijenjene izmjeni elemenata ove Direktive koji nisu ključni dopunjujući je, donose se u skladu s regulatornim postupkom s kontrolom iz članka 28. stavka 4. Najkasnije dvije godine prije završetka programa rada Komisija dostavlja Europskom parlamentu i Vijeću izvještaj o napretku koji je programom postignut.
               Tijekom tog desetogodišnjeg razdoblja i od datuma navedenog u članku 34. stavku 1. može se odlučiti da se neka aktivna tvar uvrsti u priloge I., I.A ili I.B te pod kojim uvjetima ili, u slučajevima da zahtjevi iz članka 10. nisu ispunjeni ili potrebne informacije i podaci nisu dostavljeni unutar propisanog razdoblja, da se ta aktivna tvar ne uvrsti u priloge I., I.A ili I.B. Te mjere, namijenjene izmjeni elemenata ove Direktive koji nisu ključni dopunjujući je, usvajaju se u skladu s regulatornim postupkom s kontrolom iz članka 28. stavka 4.”

               4.

               Članak 17. stavak 5. zamjenjuje se sljedećim:
               „5.   Usvajaju se zajednički uvjeti za primjenu ovog članka, a posebno najviše dopuštene količine aktivnih tvari ili biocidnih pripravaka koji se mogu otpustiti tijekom pokusa i minimum podataka koji se dostavljaju kako bi se omogućila procjena u skladu sa stavkom 2. Te mjere, namijenjene izmjeni elemenata ove Direktive koji nisu ključni dopunjujući je, usvajaju se u skladu s regulatornim postupkom s kontrolom iz članka 28. stavka 4.”

               5.

               Članak 27. stavak 2. zamjenjuje se sljedećim:
               „2.   Na kraju razdoblja za dostavljanje primjedbi Komisija u skladu s odgovarajućim postupkom iz članka 28. stavka 2. ili 4. priprema nacrt odluke na temelju svih sljedećih elemenata:

                           (a)

                           dokumenata koje je zaprimila od države članice koja ocjenjuje dokumentaciju;

                           (b)

                           savjeta koje je dobila od savjetodavnih znanstvenih odbora;

                           (c)

                           primjedbi koje je dobila od drugih država članica i podnositelja zahtjeva, i

                           (d)

                           svih drugih relevantnih informacija.”

               6.

               Članak 28. mijenja se kako slijedi:

                           (a)

                           stavak 1. zamjenjuje se sljedećim:
                           „1.   Komisiji pomaže Stalni odbor za biocidne pripravke;”;

                           (b)

                           stavak 2. zamjenjuje se sljedećim:
                           „2.   Kod upućivanja na ovaj stavak primjenjuju se članci 4. i 7. Odluke 1999/468/EZ, uzimajući u obzir odredbe njezina članka 8.
                           Razdoblje utvrđeno u članku 4. stavku 3. Odluke 1999/468/EZ je tri mjeseca.”;

                           (c)

                           stavak 3. zamjenjuje se sljedećim:
                           „3.   Kod upućivanja na ovaj stavak primjenjuju se članci 5. i 7. Odluke 1999/468/EZ, uzimajući u obzir odredbe njezinog članka 8.
                           Razdoblje utvrđeno u članku 5. stavku 6. Odluke 1999/468/EZ je tri mjeseca.”;

                           (d)

                           dodaje se sljedeći stavak:
                           „4.   Kod upućivanja na ovaj stavak primjenjuje se članak 5.a stavci od 1. do 4. i članak 7. Odluke 1999/468/EZ, uzimajući u obzir odredbe njezinog članka 8.”

               7.

               Članak 29. zamjenjuje se sljedećim:

      „Članak 29.
      Prilagodba tehničkom napretku
      Usvajaju se mjere nužne za prilagodbu priloga II.A, II.B, III.A, III.B, IV.A ili IV.B ili opisa vrsta proizvoda u Prilogu V. tehničkom napretku ili za utvrđivanja zahtjeva u pogledu podataka potrebnih za svaku tu vrstu proizvoda. Te mjere, namijenjene izmjeni elemenata ove Direktive koji nisu ključni, između ostalog, dopunjujući je, usvajaju se u skladu s regulatornim postupkom s kontrolom iz članka 28. stavka 4.”

   Članak 2.
   Stupanje na snagu
   Ova Direktiva stupa na snagu sljedećeg dana od dana objave u Službenom listu Europske unije.

   Članak 3.
   Adresati
   Ova je Direktiva upućena državama članicama.

      Sastavljeno u Strasbourgu 11. ožujka 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         J. LENARČIČ

      (1)  SL C 161, 13.7.2007., str. 45.

      (2)  Mišljenje Europskog parlamenta od 14. studenoga 2007. (još nije objavljeno u Službenom listu) i Odluka Vijeća od 3. ožujka 2008.

      (3)  SL L 123, 24.4.1998., str. 1. Direktiva kako je zadnje izmijenjena Direktivom Komisije 2008/16/EZ (SL L 42, 16.2.2008., str. 48.)

      (4)  SL L 184, 17.7.1999., str. 23. Odluka kako je zadnje izmijenjena Odlukom 2006/512/EZ (SL L 200, 22.7.2006., str. 11.).

      (5)  SL C 255, 21.10.2006., str. 1.


title: 89/491/EEZ: Direktiva Komisije od 17. srpnja 1989. o prilagodbi tehničkom napretku direktiva Vijeća 70/157/EEZ, 70/220/EEZ, 72/245/EEZ, 72/306/EEZ, 80/1268/EEZ i 80/1269/EEZ o motornim vozilima

text:
               13/Sv. 009

               HR

               Službeni list Europske unije

               229

         31989L0491

               L 238/43

               SLUŽBENI LIST EUROPSKE UNIJE

               17.07.1989.

      DIREKTIVA KOMISIJE

   od 17. srpnja 1989.
   o prilagodbi tehničkom napretku direktiva Vijeća 70/157/EEZ, 70/220/EEZ, 72/245/EEZ, 72/306/EEZ, 80/1268/EEZ i 80/1269/EEZ o motornim vozilima
   (89/491/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 70/157/EEZ od 6. veljače 1970. o usklađivanju zakonodavstava država članica u odnosu na dopuštenu razinu buke i ispušni sustav motornih vozila (1), kako je zadnje izmijenjena Direktivom 87/354/EEZ (2), a posebno njezin članak 3.,
   uzimajući u obzir Direktivu Vijeća 70/220/EEZ od 20. ožujka 1970. o usklađivanju zakonodavstava država članica u odnosu na mjere za smanjenje onečišćenja zraka plinovima iz motornih vozila (3), kako je zadnje izmijenjena Direktivom 88/436/EEZ (4), a posebno njezin članak 5.,
   uzimajući u obzir Direktivu Vijeća 72/245/EEZ od 20. lipnja 1972. o usklađivanju zakonodavstava država članica u odnosu na smanjenje smetnji u radiofrekvencijskom području uzrokovanih radom automobilskih motora sa svjećicama (5), a posebno njezin članak 4.,
   uzimajući u obzir Direktivu Vijeća 72/306/EEZ od 2. kolovoza 1972. o usklađivanju zakonodavstava država članica u odnosu na mjere koje treba poduzeti protiv emisije štetnih sastojaka iz dizelskih motora vozila (6), a posebno njezin članak 4.,
   uzimajući u obzir Direktivu Vijeća 80/1268/EEZ od 16. prosinca 1980. o usklađivanju zakonodavstva država članica u odnosu na potrošnju goriva motornih vozila (7), a posebno njezin članak 3.,
   uzimajući u obzir Direktivu Vijeća 80/1269/EEZ od 16. prosinca 1980. o usklađivanju zakonodavstava država članica u odnosu na snagu motora motornih vozila (8), kako je zadnje izmijenjena Direktivom 88/195/EEZ (9), a posebno njezin članak 3.,
   budući da Direktiva Vijeća 88/76/EEZ (10) kojom se izmjenjuje Direktiva 70/220/EEZ uvodi zahtjeve koji se odnose na uporabu bezolovnog benzina; budući da prilagodba postojećih motora na ovaj benzin zahtijeva u mnogim slučajevima tehničke promjene koje su važne za zadovoljavanje gore spomenutih direktiva; budući da se čini potrebnim olakšati administrativno rukovanje proizašlim izmjenama homologacije tipa vozila u pitanju u interesu brzog povećanja uporabe bezolovnog benzina; budući da se također čini nužnim učiniti odredbe Direktive 88/76/EEZ detaljnijima, kako bi se spriječilo da se vozila opremljena napravama za kontrolu emisije, na koje bi negativno djelovao olovni benzin, pune takvim benzinom; budući da se čini jednako potrebnim uvesti novo referencijsko gorivo za dizelske motore određeno u ovoj Direktivi u Direktivu 72/306/EEZ koja se odnosi na emisije dima takvih motora; budući da se čini preporučljivim tom prilikom uskladiti odredbe Direktive 80/1269/EEZ koja se odnosi na snagu motora s onima odgovarajuće Uredbe Gospodarske komisije za Europu;
   budući da je poželjno što prije uvesti izmjene koje su sadržane u sadašnjoj Direktivi u predmetno nacionalno zakonodavstvo jer su posebno potrebne tijekom tranzicijskog razdoblja kada će koegzistirati vozila koja koriste olovni i vozila koja koriste bezolovni benzin;
   budući da su odredbe ove Direktive u skladu s mišljenjem Odbora za prilagodbu direktiva tehničkom napretku o motornim vozilima,
   DONIJELA JE OVU DIREKTIVU:
   Članak 1.
   Navedene direktive se ovime izmjenjuju u skladu s prilozima ovoj Direktivi:

               —

               Direktiva 70/157/EEZ se izmjenjuje u skladu s Prilogom I.,

               —

               Direktiva 70/220/EEZ se izmjenjuje u skladu s Prilogom II.,

               —

               Direktiva 72/245/EEZ se izmjenjuje u skladu s Prilogom III.,

               —

               Direktiva 72/306/EEZ se izmjenjuje u skladu s Prilogom IV.,

               —

               Direktiva 80/1268/EEZ se izmjenjuje u skladu s Prilogom V.,

               —

               Direktiva 80/1269/EEZ se izmjenjuje u skladu s Prilogom VI.

         Članak 2.
   Države članice donose zakone i druge propise potrebne za usklađivanje s ovom Direktivom najkasnije do 1. siječnja 1990. One o tome odmah obavješćuju Komisiju.
   Članak 3.
   Ova je Direktiva upućena državama članicama.

      Sastavljeno u Bruxellesu 17. srpnja 1989.

            Za Komisiju

         Martin BANGEMANN

            Potpredsjednik

      (1)  SL L 42, 23.2.1970., str. 16.

      (2)  SL L 192, 11.7.1987., str. 43.

      (3)  SL L 76, 6.4.1970., str. 1.

      (4)  SL L 214, 6.8.1988., str. 1.

      (5)  SL L 152, 6.7.1972., str. 15.

      (6)  SL L 190, 20.8.1972., str. 1.

      (7)  SL L 375, 31.12.1980., str. 36.

      (8)  SL L 375, 31.12.1980., str. 46.

      (9)  SL L 92, 9.4.1988., str. 50.

      (10)  SL L 36, 9.2.1988., str. 1.
   PRILOG I.
   IZMJENA PRILOGA I. DIREKTIVI 70/157/EEZ
   Dodaje se točka 6. kako slijedi:

      „6.   PROŠIRENJE EEZ HOMOLOGACIJE TIPA
      6.1.   Tipovi vozila prilagođeni za pogon bezolovnim benzinom

      6.1.1.   Homologacija tipa vozila preinačenog i/ili podešenog isključivo za pogon bezolovnim benzinom, kako je navedeno u Direktivi 85/210/EEZ, proširuje se ako proizvođač potvrdi, a pod uvjetom da to odobri i tijelo koje dodjeljuje homologaciju tipa, da razina buke preinačenog vozila ne prelazi granice navedene u točki 5.2.2.1.
      6.2.   Tipovi vozila preinačeni u drugu svrhu

      6.2.1.   Homologacija tipa vozila proširuje se na tipove vozila koji se razlikuju s obzirom na značajke navedene u Prilogu III. ako tijelo koje dodjeljuje homologaciju smatra da učinjene preinake nemaju mogućeg bitnog štetnog utjecaja na razinu buke vozila.”

   PRILOG II.
   IZMJENA PRILOGA I. DIREKTIVI 70/220/EEZ
   1.   Na početku točke 2.2. umeće se sljedeći tekst:

                  „2.2.

                  ‚Referencijska masa’ znači masa vozila spremnog za vožnju umanjena za jedinstvenu masu vozača od 75 kg i uvećana za jedinstvenu masu od 100 kg.”

   2.   Točka 3.2.4. zamjenjuje se sljedećim:

                  „3.2.4.

                  U slučaju vozila opremljenih motorima s kompresijskim paljenjem, primjenjuje se navod iz točke 5.1.2.1. (ograničeni otvor) ili navod iz točke 5.1.2.2. (označivanje), a u potonjem slučaju opis označivanja.”

   3.   Točke 5.1.2.1. i 5.1.2.2. dodaju se kako slijedi:

      5.1.2.1.   Ovisno o 5.1.2.2., ulazni otvor spremnika goriva treba biti konstruiran tako da sprečava punjenje na benzinskoj crpki čiji je uljevak vanjskog promjera 23,6 mm ili veći.
      Točka 5.1.2.1. se ne primjenjuje na vozilo za koje su ispunjena oba sljedeća uvjeta, što znači:
      5.1.2.2.1.   da je vozilo konstruirano tako da olovni benzin neće imati nepovoljan utjecaj na bilo koji uređaj za kontrolu emisije štetnih plinova; i
      5.1.2.2.2.   da je to istaknuto, jasno i neizbrisivo označeno oznakom bezolovnog benzina (4.26.) opisanog u normi ISO 2757—1985 (1) na mjestu koje će odmah uočiti osoba koja će spremnik puniti benzinom. Dopušteno je i dodatno označivanje.”

      (1)  Prikazano pod brojem 22 u Prilogu II. Direktivi 78/316/EEZ.
   PRILOG III.
   IZMJENA PRILOGA I. DIREKTIVI 72/245/EEZ
   Dodaje se točka 8. kako slijedi:

      „8.   PROŠIRENJE EEZ HOMOLOGACIJE TIPA
      8.1.   Vozila preinačena za pogon bezolovnim benzinom

      8.1.1.   Homologacija tipa vozila preinačenog i/ili podešenog isključivo za pogon bezolovnim benzinom, kako je navedeno u Direktivi 85/210/EEZ, proširuje se ako proizvođač potvrdi da sprečavanje radijskih smetnji kod preinačenog vozila ostaje u granicama koje važe za sukladnost proizvodnje, kao što je to navedeno u točki 9. ovog Priloga.
      8.2.   Tipovi vozila preinačeni za drugu svrhu

      8.2.1.   Homologacija tipa vozila proširuje se na tipove vozila koji se razlikuju s obzirom na značajke navedene u točki 2.2. ovog Priloga, ako tijelo koje dodjeljuje homologaciju smatra da učinjene preinake nemaju mogućeg bitnog štetnog utjecaja na sprečavanje radijskih smetnji vozila.”

   PRILOG IV.
   IZMJENA PRILOGA V. DIREKTIVI 72/306/EEZ
   Prilog V. zamjenjuje se sljedećim:

      „TEHNIČKE ZNAČAJKE REFERENCIJSKOGA GORIVA PROPISANOG ZA HOMOLOGACIJSKA ISPITIVANJA I ZA PROVJERU SUKLADNOSTI PROIZVODNJE

      CEC referencijsko gorivo RF-03-A-84 (1)
          (3)
          (7)

                  Granice i mjerne jedinice

                  ASTM metoda

                  Cetanski broj (4)

                  min. 49

                  D 613

                  max. 53

                  Gustoća kod 15 °C (kg/l)

                  min. 0,835

                  D 1298

                  max. 0,845

                  Destilacija (2) 50 %

                  min. 245 °C

                  D 86

                  90 %

                  min. 320 °C

                  max. 340 °C

                  Kraj destilacije (FBP — najviše vrelište)

                  max. 370 °C

                  Plamište

                  min. 55 °C

                  D 93

                  CFPP

                  min. –

                  EN 116 (CEN)

                  max. – 5 °C

                  Viskoznost kod 40 °C

                  min. 2,5 mm2/S

                  D 445

                  max. 3,5 mm2/S

                  Sadržaj sumpora

                  min. (treba zabilježiti)

                  D 1266/D 2622
                  D 2785

                  max. 0,3 % mase

                  Korozija bakra

                  max. 1

                  D 130

                  Udio ugljika u 10 % ostatka (prema Conradsonu)

                  max. 0,2 % mase

                  D 189

                  Sadržaj pepela

                  max. 0,01 % mase

                  D 482

                  Sadržaj vode

                  max. 0,05 % mase

                  D 95/D 1744

                  Kiselinski broj

                  max. 0,2 mg KPH/g

                  Oksidacijska stabilnost (6)

                  max. 2,5 mg/100 m

                  D 2274

                  Aditivi (5)

                  Omjer ugljik – vodik

                  (treba zabilježiti)

      (1)  Istovjetna ISO metoda usvojit će se kada bude izdana za sva gore navedena svojstva.

      (2)  Brojčani iznosi prikazuju ishlapjele količine (nadoknađeni udio + izgubljeni udio).

      (3)  U specifikacijama se kod navedenih iznosa radi o ‚stvarnim vrijednostima’. Kod postavljanja njihovih granica preuzeti su pojmovi iz ASTM D 3244 ‚Definiranje osnove za sporne slučajeve koji se odnose na kvalitetu proizvoda od nafte’, a pri utvrđivanju najvećih vrijednosti uzeta je u obzir najmanja razlika od 2R iznad nule; kod utvrđivanja najveće i najmanje vrijednosti najmanja razlika iznosi 4R (R = ponovljivost).
   Unatoč tom mjerenju koje služi samo u statističke svrhe, proizvođač goriva se treba ipak potruditi da postigne vrijednost nula tamo gdje je kao uvjet postavljena najveća vrijednost od 2R, a tamo gdje su navedene gornja i donja granica treba postići srednju vrijednost.
   Ako treba razjasniti zadovoljava li gorivo zahtjeve iz specifikacije, treba primijeniti pojmove iz ASTM D 3244.

      (4)  Područje cetanskoga broja ne odgovara minimalnom zahtjevu za područjem širine 4R. Kod sporova između isporučitelja goriva i korisnika goriva, smiju se s ciljem postizanja rješenja primijeniti pojmovi iz ASTM D 3244, ako se radi postizanja nužne preciznosti prednost daje dovoljnom broju ponavljanih mjerenja u odnosu na pojedinačna određivanja.

      (5)  Ovo gorivo mora biti na osnovi izravnih destilata i krekiranih komponenata ugljikovodičnih destilata; dopušteno je odsumporivanje vodikom. Gorivo ne smije sadržavati nikakve metalne aditive niti dodatke za poboljšanje cetanskoga broja.

      (6)  Čak i ako se stabilnost na oksidaciju provjerava, trajnost isporučene količine je vjerojatno ograničena. Zbog toga, u vezi s uvjetima skladištenja i rokom uporabe, treba zatražiti savjet proizvođača.

      (7)  Ako treba izračunati stupanj djelovanja motora vozila, ogrjevna vrijednost goriva može se izračunati prema sljedećem izrazu:
   Specifična energija goriva (ogrjevna vrijednost) (neto) MJ/kg =
   (46,423 – 8,792d2 + 3,170d) (1 – (x + y + s)) + 9,420s – 2,499x,
   gdje je:

               d

               =

               gustoća goriva kod 15 °C,

               x

               =

               maseni udio vode u gorivu (%/100),

               y

               =

               maseni udio pepela u gorivu (%/100),

               s

               =

               maseni udio sumpora u gorivu (%/100).”

         PRILOG V.
   IZMJENA PRILOGA I. DIREKTIVI 80/1268/EEZ
   1.   Točka 3.1.1. mijenja se kako slijedi:
   Briše se „kako je zadnje izmijenjena Direktivom 78/665/EEZ”
   2.   Dodaje se točka 7. kako slijedi:

      „7.   PROŠIRENJE EEZ HOMOLOGACIJE TIPA
      7.1.   Tipovi vozila preinačeni za pogon bezolovnim benzinom

      7.1.1.   Pod uvjetom da to odobri tijelo koje dodjeljuje homologaciju tipa, homologacija tipa vozila preinačenog i/ili podešenog isključivo za pogon bezolovnim benzinom, kao što je to navedeno u Direktivi 85/210/EEZ, proširuje se pod sljedećim alternativnim uvjetima:

                  7.1.1.1.

                  Proizvođač potvrđuje da potrošnja goriva za sve uvjete ispitivanja ne premašuje za više od 5 % vrijednost dobivenu izvornim, nepreinačenim homologiranim tipom vozila. U tom slučaju, proširenje potvrđuje iznose izvorne homologacije tipa; ili

                  7.1.1.2.

                  Proizvođač objavljuje novoustanovljene iznose potrošnje goriva za svaki od tri uvjeta ispitivanja kod kojih je za više od 5 % premašena potrošnja dobivena s izvornim, nepreinačenim homologiranim tipom vozila. U tom se slučaju u proširenju navode novoobjavljeni iznosi koji se primjenjuju na preinačeni tip vozila.

            7.2.   Tipovi vozila preinačeni za drugu svrhu.
      7.2.1.   Homologacija tipa vozila može se proširiti na tipove vozila koji se razlikuju s obzirom na značajke navedene u Prilogu II. ako tijelo koje dodjeljuje homologaciju smatra da učinjene preinake nemaju mogućeg bitnog štetnog utjecaja na potrošnju goriva vozila.”

   PRILOG VI.
   IZMJENA PRILOGA I. DIREKTIVI 88/1269/EEZ
   1.   Točka 8. se zamjenjuje sljedećim tekstom:

      „8.   PROŠIRENJE EEZ HOMOLOGACIJE TIPA
      8.1.   Tipovi vozila preinačeni za pogon bezolovnim benzinom

      8.1.1.   Pod uvjetom da to odobri tijelo koje dodjeljuje homologaciju tipa, homologacija tipa vozila preinačenog i/ili podešenog isključivo za pogon bezolovnim benzinom, kao što je to navedeno u Direktivi 85/210/EEZ, proširuje se pod sljedećim alternativnim uvjetima:

                  8.1.1.1.

                  Proizvođač potvrđuje da snaga motora preinačenog vozila ostaje u granicama sukladnosti proizvodnje, kao što je navedeno u točki 9.2., a kao što je dobivena s nepreinačenim, homologiranim tipom vozila. U tom slučaju proširenje potvrđuje snagu navedenu u izvornoj homologaciji tipa; ili

                  8.1.1.2.

                  Proizvođač objavljuje novoustanovljenu snagu motora koja je manja od one dobivene kod izvornog, nepreinačenog homologiranog tipa vozila. U tom se slučaju u proširenju navode novoobjavljeni iznosi koji se primjenjuju na preinačeni tip vozila.

            8.2.   Tipovi vozila preinačeni za drugu svrhu

      Nadležno će tijelo biti obaviješteno o bilo kojoj preinaci motora u odnosu na značajke navedene u Dodatku 1. ili u Dodatku 2. ovoga Priloga. To tijelo tada:

                  8.2.1.

                  razmatra imaju li učinjene preinake nekog bitnog utjecaja na snagu motora; ili

                  8.2.2.

                  zahtijeva daljnje određivanje snage motora provođenjem onih ispitivanja koja će smatrati potrebnim.”

   2.   Točka 9. se zamjenjuje sljedećim tekstom:

      „9.   DOPUŠTENA ODSTUPANJA KOD MJERENJA NETO SNAGE
      9.1.   Neto snaga koju za tip motora navodi proizvođač prihvaća se, ako se ona ne razlikuje od najviše vrijednosti snage za više od ± 2 % i ne za više od ± 4 % u ostalim mjernim točkama krivulje, uz dopušteno odstupanje za brzinu vrtnje od ± 1,5 %, u odnosu na vrijednosti izmjerene u tehničkoj službi na motoru dostavljenom na ispitivanje.
      9.2.   Za vrijeme ispitivanja koja se provode za potvrđivanje sukladnosti proizvodnje, snagu treba mjeriti kod dvije brzine vrtnje S1 i S2 koje se odnose na točku najveće snage i na točku najvećeg momenta, prihvaćene kod homologacije tipa. Kod ovih dviju brzina vrtnje motora, pod uvjetom da je njihovo dopušteno odstupanje + 5 %, neto snaga mjerena u najmanje jednoj točki unutar područja S1 ± 5 % i S2 ± 5 % ne smije se razlikovati za više od ± 5 % od homologiranog iznosa.”


title: Direktiva Vijeća 2006/107/EZ od 20. studenoga 2006. o prilagodbi Direktive 89/108/EEZ o brzo smrznutoj hrani namijenjenoj prehrani ljudi i Direktive 2000/13/EZ Europskog parlamenta i Vijeća o označivanju, prezentiranju i oglašavanju hrane, zbog pristupanja Bugarske i Rumunjske

text:
               01/Sv. 004

               HR

               Službeni list Europske unije

               67

         32006L0107

               L 363/411

               SLUŽBENI LIST EUROPSKE UNIJE

               20.11.2006.

      DIREKTIVA VIJEĆA 2006/107/EZ
   od 20. studenoga 2006.
   o prilagodbi Direktive 89/108/EEZ o brzo smrznutoj hrani namijenjenoj prehrani ljudi i Direktive 2000/13/EZ Europskog parlamenta i Vijeća o označivanju, prezentiranju i oglašavanju hrane, zbog pristupanja Bugarske i Rumunjske
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Ugovor o pristupanju Bugarske i Rumunjske (1), a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske, a posebno njegov članak 56.,
   uzimajući u obzir prijedlog Komisije,
   budući da:

               (1)

               Na temelju članka 56. Akta o pristupanju, u slučaju kada pravni akti institucija ostaju na snazi nakon 1. siječnja 2007. i zahtijevaju prilagodbu zbog pristupanja, a potrebne prilagodbe nisu utvrđene u Aktu o pristupanju ili njegovim Prilozima, potrebne akte treba donijeti Vijeće, osim ako je izvorni akt donijela Komisija.

               (2)

               U Završnom aktu Konferencije koja je sastavila Ugovor o pristupanju navodi se da su visoke ugovorne strane postigle politički sporazum o nizu prilagodbi akata koje su donijele institucije, a koje su potrebne zbog pristupanja, te su pozvale Vijeće i Komisiju da usvoje ove prilagodbe prije pristupanja i da ih prema potrebi dopune i ažuriraju uzimajući u obzir razvoj prava Unije.

               (3)

               Direktivu Vijeća 89/108/EEZ od 21. prosinca 1988. o usklađivanju zakonodavstava država članica o brzo smrznutoj hrani namijenjenoj prehrani ljudi (2) i Direktivu 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane (3) stoga treba na odgovarajući način izmijeniti,

         DONIJELO JE OVU DIREKTIVU:
   Članak 1.
   Direktive 89/108/EEZ i 2000/13/EZ mijenjaju se u skladu s Prilogom.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do dana pristupanja Bugarske i Rumunjske Europskoj uniji. One odmah dostavljaju Komisiji tekst ovih odredaba i korelacijsku tablicu između tih odredaba i ove Direktive.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu pod uvjetom i na dan stupanja na snagu Ugovora o pristupanju Bugarske i Rumunjske.
   Članak 4.
   Ova je Direktiva upućena državama članicama.

      Sastavljeno u Bruxellesu 20. studenoga 2006.

            Za Vijeće

            Predsjednik

         J. KORKEAOJA

      (1)  SL L 157, 21.6.2005., str. 11.

      (2)  SL L 40, 11.2.1989., str. 34.

      (3)  SL L 109, 6.5.2000., str. 29.
   PRILOG
   SLOBODNO KRETANJE ROBE
   HRANA

               1.

               31989 L 0108: Direktiva Vijeća 89/108/EEZ od 21. prosinca 1988. o usklađivanju zakonodavstava država članica o brzo smrznutoj hrani namijenjenoj prehrani ljudi (SL L 40, 11.2.1989., str. 34.), kako je izmijenjena:

                           —

                           11994 N: Aktom o uvjetima pristupanja i prilagodbama Ugovorâ - pristupanje Republike Austrije, Republike Finske i Kraljevine Švedske (SL C 241, 29.8.1994., str. 21.),
                           12003 T: Aktom o uvjetima pristupanja i prilagodbama Ugovorâ - pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.),

                           —

                           32003 R 1882: Uredbom (EZ) br. 1882/2003 Europskog parlamenta i Vijeća od 29.9.2003. (SL L 284, 31.10.2003., str. 1.).

                     Članku 8. stavku 1. točki (a) dodaje se sljedeće:

                           „—

                           :

                           na bugarskom

                           :

                           бързо замразена,

                           —

                           :

                           na rumunjskom

                           :

                           congelare rapidă.”

               2.

               32000 L 0013: Direktiva 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane (SL L 109, 6.5.2000., str. 29.), kako je izmijenjena:

                           —

                           32001 L 0101: Direktivom Komisije 2001/101/EZ od 26.11.2001. (SL L 310, 28.11.2001., str. 19.),

                           —

                           12003 T: Aktom o uvjetima pristupanja i prilagodbama Ugovorâ - pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.),

                           —

                           32003 L 0089: Direktivom 2003/89/EZ Europskog parlamenta i Vijeća od 10.11.2003. (SL L 308, 25.11.2003., str. 15.).

                           (a)

                           Popis iz članka 5. stavka 3. koji započinje izrazom „na španjolskom”, a završava s „joniserande strålning” zamjenjuje se sljedećim popisom:

                                       „—

                                       na bugarskom:
                                       „облъчено” ili „обработено с йонизиращо лъчение”,

                                       —

                                       na španjolskom:
                                       „irradiado” ili „tratado con radiación ionizante”,

                                       —

                                       na češkom:
                                       „ozářeno” ili „ošetřeno ionizujícím zářením”,

                                       —

                                       na danskom:
                                       „bestrålet/…” ili „strålekonserveret” ili „behandlet med ioniserende stråling” ili „konserveret med ioniserende stråling”,

                                       —

                                       na njemačkom:
                                       „bestrahlt” ili „mit ionisierenden Strahlen behandelt”,

                                       —

                                       na estonskom:
                                       „kiiritatud” ili „töödeldud ioniseeriva kiirgusega”,

                                       —

                                       na grčkom:
                                       „επεξεργασμένο με ιονίζουσα ακτινοβολία” ili „ακτινοβολημένο”,

                                       —

                                       na engleskom:
                                       „irradiated” ili „treated with ionising radiation”,

                                       —

                                       na francuskom:
                                       „traité par rayonnements ionisants” ili „traité par ionisation”,

                                       —

                                       na talijanskom:
                                       „irradiato” ili „trattato con radiazioni ionizzanti”;

                                       —

                                       na letonskom:
                                       „apstarots” ili „apstrādāts ar jonizējošo starojumu”,

                                       —

                                       na litavskom:
                                       „apšvitinta” ili „apdorota jonizuojančiąja spinduliuote”,

                                       —

                                       na mađarskom:
                                       „sugárkezelt” ili „ionizáló energiával kezelt”,

                                       —

                                       na malteškom:
                                       „ittrattat bir-radjazzjoni” ili „ittrattat b'radjazzjoni jonizzanti”,

                                       —

                                       na nizozemskom:
                                       „doorstraald” ili „door bestraling behandeld” ili „met ioniserende stralen behandeld”,

                                       —

                                       na poljskom:
                                       „napromieniony” ili „poddany działaniu promieniowania jonizującego”,

                                       —

                                       na portugalskom:
                                       „irradiado” ili „tratado por irradiação” ili „tratado por radiação ionizante”,

                                       —

                                       na rumunjskom:
                                       „iradiate” ili „tratate cu radiații ionizate”,

                                       —

                                       na slovačkom:
                                       „ošetrené ionizujúcim žiarením”,

                                       —

                                       na slovenskom:
                                       „obsevano” ili „obdelano z ionizirajočim sevanjem”,

                                       —

                                       na finskom:
                                       „säteilytetty” ili „käsitelty ionisoivalla säteilyllä”,

                                       —

                                       na švedskom:
                                       „bestrålad” ili „behandlad med joniserande strålning””;

                           (b)

                           popis iz članka 10. stavka 2. koji započinje izrazom „na španjolskom”, a završava sa „sista förbrukningsdag” zamjenjuje se sljedećim:

                                       „—

                                       na bugarskom: „използвай преди”,

                                       —

                                       na španjolskom: „fecha de caducidad”,

                                       —

                                       na češkom: „spotřebujte do”,

                                       —

                                       na danskom: „sidste anvendelsesdato”,

                                       —

                                       na njemačkom: „verbrauchen bis”,

                                       —

                                       na estonskom: „kõlblik kuni”,

                                       —

                                       na grčkom: „ανάλωση μέχρι”,

                                       —

                                       na engleskom: „use by”,

                                       —

                                       na francuskom: „à consommer jusqu'au”,

                                       —

                                       na talijanskom: „da consumare entro”,

                                       —

                                       na letonskom: „izlietot līdz”,

                                       —

                                       na litavskom: „tinka vartoti iki”,

                                       —

                                       na mađarskom: „fogyasztható”,

                                       —

                                       na malteškom: „uża sa”,

                                       —

                                       na nizozemskom: „te gebruiken tot”,

                                       —

                                       na poljskom: „należy spożyć do”,

                                       —

                                       na portugalskom: „a consumir até”,

                                       —

                                       na rumunjskom: „expiră la data de”,

                                       —

                                       na slovačkom: „spotrebujte do”,

                                       —

                                       na slovenskom: „porabiti do”,

                                       —

                                       na finskom: „viimeinen käyttöajankohta”,

                                       —

                                       na švedskom: „sista förbrukningsdag”.”


title: Direktiva Komisije 2009/164/EU od 22. prosinca 2009. o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinih priloga II. i III.  Tekst značajan za EGP

text:
               13/Sv. 59

               HR

               Službeni list Europske unije

               125

         32009L0164

               L 344/41

               SLUŽBENI LIST EUROPSKE UNIJE

         DIREKTIVA KOMISIJE 2009/164/EU
   od 22. prosinca 2009.
   o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinih priloga II. i III.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o Europskoj uniji i Ugovor o funkcioniranju Europske unije,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode  (1), a posebno njezin članak 8. stavak 2.,
   nakon savjetovanja sa Znanstvenim odborom za sigurnost potrošača,
   budući da:

               (1)

               Ulje limunovca (Lippia citriodora Kunth.) trenutačno je zabranjeno za uporabu u kozmetičkim proizvodima te se nalazi na popisu u Prilogu II. Direktivi 76/768/EEZ pod referentnim brojem 450. Zabrana uporabe te tvari donesena je na temelju mišljenja Znanstvenog odbora za kozmetičke i neprehrambene proizvode namijenjene širokoj potrošnji (SCCNFP), koji je naknadno zamijenjen Znanstvenim odborom za proizvode široke potrošnje (SCCP) Odlukom Komisije 2004/210/EZ  (2), a potom Znanstvenim odborom za sigurnost potrošača (SCCS) Odlukom Komisije 2008/721/EZ  (3). SCCNFP preporučio je zabranu uporabe eteričnih ulja limunovca (Lippia citriodora Kunth.) i njegovih derivata, npr. u zgusnutom (concrete) i čistom (absolute) obliku, kada se koriste kao mirisni sastojak budući da može uzrokovati preosjetljivost.

               (2)

               Međutim, SCCNFP je kasnije zaključio u mišljenju iz 2001. da količina čistoga limunovca dobivenog od Lippia citriodora Kunth. u gotovim kozmetičkim proizvodima ne smije biti veća od 0,2 %. Stoga je primjereno uključiti čisti limunovac (Lippia citriodora Kunth.) zajedno s njegovim ograničenjima u Prilog III. dio 1. Direktivi 76/768/EEZ. Također je primjereno izmijeniti referentni broj 450. Priloga II. tako da se navede da su eterična ulja limunovca (Lippia citriodora Kunth.) i njegovi derivati, osim čistoga limunovca, zabranjeni za uporabu kao mirisni sastojci.

               (3)

               Direktivom 2008/42/EZ od 3. travnja 2008. o izmjeni Direktive Vijeća 76/768/EEZ o kozmetičkim proizvodima u svrhu prilagodbe tehničkom napretku njezinih Priloga II. i III.  (4) uključeno je nekoliko alil estera koji sadrže alil alkohol kao nečistoću u Prilog III. dio 1. Direktivi 76/768/EEZ. Također i tvar alil fenetil eter može sadržavati alil alkohol kao nečistoću. Za tu je tvar SCCNFP donio mišljenje 2000. godine, u kojemu je preporučio gornju granicu od 0,1 % alil alkohola kao nečistoće.

               (4)

               Uzimajući u obzir mišljenje SCCNFP-a te s ciljem dosljednosti, primjereno je uključiti tvar alil fenetil eter u Prilog III. dio 1. Direktivi 76/768/EEZ zajedno s njegovim ograničenjima.

               (5)

               Skupina tvari „Terpen terpenoidi sinpine” trenutačno je uvrštena pod referentnim brojem 130. u Prilogu III. dijelu 1. Direktivi 76/768/EEZ. Međutim, riječ „sinpine” je trgovački naziv te ga je stoga potrebno izbrisati iz naziva te skupine tvari.

               (6)

               Direktivu 76/768/EEZ treba stoga izmijeniti na odgovarajući način.

               (7)

               Radi nesmetanoga prijelaza s postojećih formula kozmetičkih proizvoda na formule koje ispunjavaju zahtjeve ove Direktive, potrebno je utvrditi odgovarajuća prijelazna razdoblja.

               (8)

               Mjere predviđene ovom Direktivom u skladu su s mišljenjem Stalnog odbora za kozmetičke proizvode,

         DONIJELA JE OVU DIREKTIVU:
   Članak 1.
   Prilozi II. i III. Direktivi 76/768/EEZ izmjenjuju se u skladu s Prilogom ovoj Direktivi.
   Članak 2.
   Države članice poduzimaju potrebne mjere kako bi osigurale da nakon 15. veljače 2011. proizvođači iz Unije ili uvoznici s poslovnim nastanom u Uniji ne stave na tržište ni jedan kozmetički proizvod koji ne ispunjava odredbe ove Direktive.
   Države članice će poduzeti potrebne mjere kako bi osigurale da se nakon 15. kolovoza 2011. kozmetički proizvodi koji ne ispunjavaju odredbe ove Direktive ne prodaju niti drukčije stavljaju na raspolaganju krajnjim potrošačima u Uniji.
   Članak 3.
   1.   Države članice donose zakone i druge propise potrebne za usklađivanje s odredbama ove Direktive do 15. kolovoza 2010. One o tome odmah obavješćuju Komisiju.
   One primjenjuju te odredbe od 15. veljače 2011.
   Kada države članice donesu ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koji donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 22. prosinca 2009.

            Za Komisiju

            Predsjednik

         José Manuel BARROSO

      (1)  SL L 262, 27.9.1976., str. 169.

      (2)  SL L 66, 4.3.2004., str. 45.

      (3)  SL L 241, 10.9.2008., str. 21.

      (4)  SL L 93, 4.4.2008., str. 13.
   PRILOG
   Direktiva 76/768/EEZ mijenja se kako slijedi:

               1.

               U Prilogu II. referentni broj 450. „Ulje limunovca (Lippia citriodora Kunth.) (br. CAS 8024-12-2), kada se koristi kao mirisni sastojak” zamjenjuje se sljedećim: „Eterična ulja limunovca (Lippia citriodora Kunth.) i njegovi derivati, osim čistoga limunovca (Br. CAS 8024-12-2), kada se koriste kao mirisni sastojci”.

               2.

               Dio 1. Priloga III. mijenja se kako slijedi:

                           (a)

                           sljedeći referentni broj dodaje se nakon referentnoga broja 151.:

                                       Referentni broj

                                       Tvar

                                       Ograničenja

                                       Uvjeti uporabe i upozorenja koja moraju biti tiskana na naljepnici

                                       Područje primjene i/ili uporabe

                                       Najveća dopuštena koncentracija u gotovom kozmetičkom proizvodu

                                       Ostala ograničenja i uvjeti

                                       a

                                       b

                                       c

                                       d

                                       e

                                       f

                                       „151.a

                                       Alil fenetil eter
                                       Br. CAS 14289-65-7
                                       Br. EZ 238-212-2

                                       Udio slobodnog alil alkohola u eteru mora biti manji od 0,1 %”

                           (b)

                           dodaje se sljedeći unos:

                                       Referentni broj

                                       Tvar

                                       Ograničenja

                                       Uvjeti uporabe i upozorenja koja moraju biti tiskana na naljepnici

                                       Područje primjene i/ili uporabe

                                       Najveća dopuštena koncentracija u gotovom kozmetičkom proizvodu

                                       Ostala ograničenja i uvjeti

                                       a

                                       b

                                       c

                                       d

                                       e

                                       f

                                       „X

                                       Čisti limunovac
                                       (Lippia citriodora Kunth.)
                                       Br. CAS 8024-12-2

                                       0,2 %”

                           (c)

                           u stupcu „b” unosa označenog referentnim brojem 130. riječi „Terpen terpenoidi sinpine” mijenjanju se i glase: „Terpen i terpenoidi”.


title: Direktiva Vijeća 2009/55/EZ od 25. svibnja 2009. o poreznim oslobođenjima koja se primjenjuju na konačni unos osobnog vlasništva pojedinaca iz države članice (kodificirana verzija)

text:
               09/Sv. 002

               HR

               Službeni list Europske unije

               193

         32009L0055

               L 145/36

               SLUŽBENI LIST EUROPSKE UNIJE

               25.05.2009.

      DIREKTIVA VIJEĆA 2009/55/EZ
   od 25. svibnja 2009.
   o poreznim oslobođenjima koja se primjenjuju na konačni unos osobnog vlasništva pojedinaca iz države članice
   (kodificirana verzija)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 93.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:

               (1)

               Direktiva Vijeća 83/183/EEZ od 28. ožujka 1983. o poreznim oslobođenjima koja se primjenjuju na konačni uvoz osobnog vlasništva pojedinaca iz države članice (83/183/EEZ) (3) znatno je izmijenjena nekoliko puta (4). Radi jasnoće i racionalnosti spomenutu Direktivu treba kodificirati.

               (2)

               Kako bi ljudi u državama članicama postali svjesniji aktivnosti Zajednice, potrebno je održati u korist pojedinaca mjere za osiguranje uvjeta unutarnjeg tržišta u Zajednici.

               (3)

               Posebno, porezne su prepreke na unos osobnog vlasništva pojedinaca u jednu državu članicu iz druge države članice takve da sprečavaju slobodno kretanje osoba unutar Zajednice. Stoga te prepreke treba u najvećoj mogućoj mjeri ukloniti uvođenjem oslobođenja od poreza.

               (4)

               Ta se oslobođenja od poreza mogu primjenjivati samo na unos robe koja nije komercijalne ili spekulativne prirode. Primjena oslobođenja stoga treba biti podložna ograničenjima i uvjetima.

               (5)

               Donošenjem mjera za usklađivanje s obzirom na trošarine i porez na dodanu vrijednost, pravila o oslobođenjima od poreza i ograničenjima za bescarinski uvoz postala su suvišne u ovim područjima.

               (6)

               Ova Direktiva ne smije dovoditi u pitanje obveze država članica vezano uz vremenska ograničenja za prenošenje u nacionalno pravo direktiva određenih u Prilogu I dijelu B,

         DONIJELO JE OVU DIREKTIVU:
   POGLAVLJE I.

      OPĆE ODREDBE

   Članak 1.
   Područje primjene
   1.   Svaka država članica, u skladu s uvjetima i u sljedećim navedenim slučajevima, oslobađa osobno vlasništvo koje su privatne osobe trajno unijele iz druge države članice od poreza na potrošnju koji se uobičajeno primjenjuju na takvo vlasništvo.
   2.   Sljedeće nije obuhvaćeno ovom Direktivom:

               (a)

               porez na dodanu vrijednost;

               (b)

               trošarine;

               (c)

               posebna i/ili periodična davanja i porezi povezani s uporabom unutar zemlje onog vlasništva o kojem se govori u stavku 1. kao što su, na primjer, naknade za registraciju motornog vozila, naknade za ceste i televizijske licencije.

         Članak 2.
   Uvjeti koji se odnose na vlasništvo
   1.   Za potrebe ove Direktive „osobno vlasništvo” znači vlasništvo za osobnu uporabu dotičnih osoba ili za potrebe njihovih kućanstava. Takvo vlasništvo ne smije ni prema svojoj prirodi ni s obzirom na količinu odražavati nikakav komercijalni interes ni biti namijenjeno za ekonomsku djelatnost u smislu članka 9. stavka 1. i članaka od 10. do 13. Direktive Vijeća 2006/112/EZ (5). Međutim, alati ili instrumenti koji su toj osobi potrebni za obavljanje svog obrta ili zanimanja također se smatraju osobnim vlasništvom.
   2.   Oslobođenje propisano člankom 1. odnosi se na osobno vlasništvo:

               (a)

               koje je stečeno pod općim uvjetima oporezivanja na snazi na domaćem tržištu jedne od država članica i koje ne podliježe, na temelju izlaska iz države članice podrijetla, nikakvom oslobođenju niti povratu potrošačkog poreza. Za potrebe ove Direktive smatra se da roba stečena pod uvjetima navedenim u članku 151. Direktive 2006/112/EZ, uz iznimku točke (e) prvog podstavka stavka 1., ispunjava te uvjete;

               (b)

               koje je predmetna osoba zaista koristila prije nego što je nastupila promjena boravišta ili uspostave sekundarnog boravišta. U slučaju cestovnih vozila na motorni pogon (uključujući njihove prikolice), kamp-prikolica, pokretnih kuća, rekreacijskih plovila i privatnih zrakoplova, država članica može zahtijevati da ih je predmetna osoba koristila u razdoblju od najmanje šest mjeseci prije promjene boravišta.

         Za robu navedenu u drugoj rečenici točke (a) države članice mogu zahtijevati:

               i.

               u slučaju cestovnih motornih vozila (uključujući njihove prikolice), kamp-prikolica, pokretnih kuća, rekreacijskih plovila i privatnih zrakoplova, da ih je predmetna osoba koristila u razdoblju od najmanje 12 mjeseci prije promjene boravišta;

               ii.

               u slučaju druge robe, da ju je predmetna osoba koristila u razdoblju od najmanje šest mjeseci prije promjene boravišta.

         3.   Nadležna tijela zahtijevaju dokaz da su uvjeti iz stavka 2. ispunjeni u slučaju cestovnih motornih vozila (uključujući njihove prikolice), kamp-prikolica, pokretnih kuća, rekreacijskih plovila i privatnih zrakoplova. U slučaju drugog vlasništva nadležna tijela zahtijevaju takav dokaz samo kad postoje duboke sumnje u prijevaru.
   Članak 3.
   Uvjeti za unos
   Unos vlasništva može se provesti odjednom ili u fazama u rokovima određenim u člancima od 7. do 10.
   Članak 4.
   Obveze nastale nakon unošenja
   Unesena cestovna motorna vozila (uključujući njihove prikolice), kamp-prikolice, pokretne kuće, rekreacijska plovila i privatni zrakoplovi ne odbacuju se, ne iznajmljuju se niti ne posuđuju tijekom 12 mjeseci od unosa koji je oslobođen poreza, osim u opravdanim okolnostima koje takvim smatraju nadležna tijela države članice odredišta.
   Članak 5.
   Posebni uvjeti za određene tipove vlasništva
   Izuzeće na unos jahaćih konja, cestovnih motornih vozila (uključujući njihove prikolice), kamp-prikolica, pokretnih kuća, rekreacijskih plovila i privatnih zrakoplova dodjeljuje se samo ako privatna osoba prenosi svoje uobičajeno boravište u državu članicu odredišta.
   Članak 6.
   Opća pravila za određivanje boravišta
   1.   Za potrebe ove Direktive „uobičajeno boravište” znači mjesto u kojem osoba obično živi, najmanje 185 dana svake kalendarske godine, zbog osobnih ili poslovnih veza ili u slučaju osobe koja nema poslovnih veza, zbog osobnih veza koje pokazuju blisku povezanost između te osobe i mjesta gdje živi.
   Međutim, uobičajenim boravištem osobe čije su poslovne veze na različitom mjestu od njegovih osobnih veza i koja posljedično živi naizmjence na različitim mjestima u dvije ili više država članica, smatra se mjesto njezinih osobnih veza, uz uvjet da se ta osoba tamo redovito vraća. Ovaj zadnji uvjet ne mora biti ispunjen ako osoba živi u državi članici kako bi obavila zadaću određenog trajanja. Pohađanje sveučilišta ili škole ne podrazumijeva prijenos uobičajenog boravišta.
   2.   Osobe trebaju priložiti dokaz o svom mjestu uobičajenog boravišta na odgovarajući način, svojom osobnom iskaznicom ili drugim valjanim dokumentom.
   3.   Ako nadležna tijela države članice odredišta sumnjaju u valjanost izjave o uobičajenom boravištu dane u skladu sa stavkom 2. ili radi određene posebne kontrole, mogu zahtijevati sve potrebne informacije ili dodatni dokaz.
   POGLAVLJE II.

      UNOŠENJE OSOBNOG VLASNIŠTVA VEZANO UZ PRIJENOS UOBIČAJENOG BORAVIŠTA

   Članak 7.
   1.   Oslobođenje propisano člankom 1., u skladu s uvjetima određenim u člancima 2. do 5., odobrava se za osobno vlasništvo koje je privatna osoba unijela prilikom promjene svojeg uobičajenog boravišta.
   Ne dovodeći u pitanje ni jedan primjenljivi postupak Zajednice u slučaju provoza, za odobravanje oslobođenja potrebno je sastavljanje popisa vlasništva na običnom papiru, kojem se ako država to zatraži, prilaže izjava, čiji su oblik i sadržaj definirani u skladu s postupkom navedenim u članku 248.a stavku 2. Uredbe Vijeća (EEZ) br. 2913/92 (6). Na popisu vlasništva ne smije se zahtijevati navod novčane vrijednosti.
   2.   Zadnji unos vlasništva mora se obaviti najkasnije 12 mjeseci od prijenosa uobičajenog boravišta. Kada je u skladu s člankom 3. vlasništvo unošeno u fazama unutar tog roka, država članica može samo u slučaju prvog unosa zatražiti podnošenje cjelokupnog popisa na koji se mogu uputiti i druge carinske službe u slučaju narednih premještanja. Takav popis može se dopuniti u slučaju dogovora nadležnih tijela države članice odredišta.
   POGLAVLJE III.

      UNOS OSOBNOG VLASNIŠTVA VEZANO UZ UREĐENJE ILI NAPUŠTANJE SEKUNDARNOG BORAVIŠTA

   Članak 8.
   1.   Oslobođenje određeno člankom 1. odobrava se u skladu s uvjetima utvrđenim u člancima 2. do 5., za osobno vlasništvo koje je unijela privatna osoba kako bi uredila sekundarno boravište.
   Oslobođenje se odobrava samo ako:

               (a)

               predmetna osoba je vlasnik sekundarnog boravišta ili ga iznajmljuje na rok od najmanje 12 mjeseci;

               (b)

               uneseno vlasništvo odgovara uobičajenom namještaju sekundarnog boravišta.

         2.   Oslobođenje se odobrava, u skladu s uvjetima spomenutim u stavku 1., ako se nastavno na napuštanje sekundarnog boravišta vlasništvo unosi u uobičajeno boravište ili na drugo sekundarno boravište, uz uvjet da je predmetno vlasništvo bilo u posjedu predmetne osobe i da ga je ona koristila prije osnivanja drugog boravišta.
   Zadnji unos vlasništva mora se obaviti najkasnije u roku 12 mjeseci od napuštanja sekundarnog boravišta.
   POGLAVLJE IV.

      UNOS VLASNIŠTVA PRILIKOM SKLAPANJA BRAKA

   Članak 9.
   1.   Ne dovodeći u pitanje članke 2. do 5., svaka osoba prilikom sklapanja braka ima pravo na oslobođenje od poreza koje se navodi u članku 1. stavku 1., kada u državu članicu u koju namjerava prenijeti svoje uobičajeno boravište unosi osobno vlasništvo koje je stekla ili koje je koristila uz uvjet da:

               (a)

               se taj unos odvija u roku koji počinje dva mjeseca prije planiranog datuma vjenčanja i završava četiri mjeseca nakon stvarnog datuma vjenčanja;

               (b)

               predmetna osoba podnese dokaz o obavljenom vjenčanju ili da su poduzete potrebne preliminarne formalnosti za vjenčanje.

         2.   Oslobođenje se također odobrava za poklone koji se po običaja poklanjaju prigodom vjenčanja koje je primila osoba koja ispunjava uvjete određene u stavku 1. od osoba koje imaju uobičajeno mjesto boravišta u državi članici koja nije država članica odredišta. Oslobođenje se odnosi na poklone jedinične vrijednosti do najviše 350 EUR. Međutim države članice mogu odobriti oslobođenje veće od 350 EUR uz uvjet da vrijednost svakog oslobođenog poklona ne prelazi 1 400 EUR.
   3.   Države članice mogu uvjetovati odobrenje oslobođenja ovisno o odredbi o odgovarajućem jamstvu ako se vlasništvo unosi prije datuma vjenčanja.
   4.   Ako osoba ne priloži dokaz o vjenčanju u roku četiri mjeseca od datuma određenog za vjenčanje, porezi dospijevaju na datum unosa.
   POGLAVLJE V.

      UNOŠENJE OSOBNOG VLASNIŠTVA PREMINULE OSOBE STEČENOG NASLJEĐIVANJEM

   Članak 10.
   Odstupajući od članka 2. stavaka 2. i 3., članka 4. i članka 5. stavka 2., ali ne dovodeći u pitanje druge odredbe sadržane u člancima 2., 3. i 5., svaka privatna osoba koja nasljeđivanjem (causa mortis) stječe vlasništvo ili pravo korištenja osobnog vlasništva preminule osobe koja je smještena unutar države članice ima pravo na oslobođenje od poreza navedenog u članku 1. stavku 1. kada unosi to vlasništvo u drugu državu članicu u kojoj ima boravište, uz uvjet da:

               (a)

               ta osoba nadležnim tijelima države članice odredišta dostavi izjavu izdanu od javnog bilježnika ili drugog nadležnog tijela u državi članici podrijetla da je imovina koju unosi stečena nasljeđivanjem;

               (b)

               se imovina unosi najkasnije dvije godine od datuma kada je ta osoba došla u posjed imovine.

         POGLAVLJE VI.

      ZAVRŠNE ODREDBE

   Članak 11.
   1.   Države članice nastoje što je više moguće smanjiti formalnosti za privatne osobe u granicama i pod uvjetima utvrđenim u ovoj Direktivi i nastoje izbjeći uvođenje formalnosti koje uključuju kontrole koje rezultiraju većim istovarom i utovarom na ulazu u državu članicu odredišta.
   2.   Države članice mogu zadržati i/ili uvesti slobodnije uvjete za odobravanje poreznih oslobođenja od onih utvrđenih ovom Direktivom, uz iznimku onih utvrđenih u članku 2. stavku 2. točki (a).
   3.   Ne dovodeći u pitanje članak 2. stavak 2. države članice ne mogu na temelju ove Direktive primijeniti unutar Zajednice porezna oslobođenja manje povoljna od onih koje primjenjuju na uvoze osobnog vlasništva privatnih osoba iz trećih zemalja.
   Članak 12.
   1.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva, a posebno one koje proizlaze iz primjene odredaba članka 11. stavaka 2. i 3. Komisija o tome obavješćuje druge države članice.
   2.   Svake dvije godine Komisija nakon savjetovanja s državama članicama Europskom parlamentu i Vijeću šalje izvješće o provedbi ove Direktive u državama članicama.
   Članak 13.
   Direktiva 83/183/EEZ kako je izmijenjena direktivama navedenim u Prilogu I. dijelu A stavlja se izvan snage ne dovodeći u pitanje obveze država članica u odnosu na rokove za prenošenje u nacionalno pravo direktiva određenih u Prilogu I. dijelu B.
   Upute na Direktivu stavljenu izvan snage smatraju se uputama na ovu Direktivu i tumače se u skladu s korelacijskom tablicom u Prilogu II.
   Članak 14.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 15.
   Ova je Direktiva upućena državama članicama.

      Sastavljeno u Bruxellesu 25. svibnja 2009.

            Za Vijeće

            Predsjednik

         J. ŠEBESTA

      (1)  Mišljenje od 16. prosinca 2008. (još nije objavljeno u Službenom listu).

      (2)  Mišljenje od 17. rujna 2008., SL C 77, 31.3.2009., str. 148.

      (3)  SL L 105, 23.4.1983., str. 64.

      (4)  Vidjeti Prilog I. dio A.

      (5)  SL L 347, 11.12.2006., str. 1.

      (6)  SL L 302, 19.10.1992., str. 1.
   PRILOG I.

      DIO A

      Direktiva stavljena izvan snage s popisom njezinih narednih izmjena

   (iz članka 13.)

               Direktiva Vijeća 83/183/EEZ
               (SL L 105, 23.4.1983., str. 64.).

               Direktiva Vijeća 89/604/EEZ
               (SL L 348, 29.11.1989., str. 28.).

               Direktiva Vijeća 91/680/EEZ
               (SL L 376, 31.12.1991., str. 1.).

               samo vezano uz članak 2. stavak 2. treću alineju

               Direktiva Vijeća 92/12/EEZ
               (SL L 76, 23.3.1992., str. 1.).

               samo vezano uz članak 23. stavak 3. drugu alineju

      DIO B

      Popis rokova za prenošenje u nacionalno pravo

   (iz članka 13.)

               Direktiva

               Rok za prenošenje

               83/183/EEZ

               1. siječnja 1984.

               89/604/EEZ

               1. srpnja 1990.

               91/680/EEZ

               1. siječnja 1993. (1)

               92/12/EEZ

               1. siječnja 1993. (2)

      (1)  Države članice donose one zakone i druge propise koji su potrebni da bi njihovi aranžmani, tako prilagođeni člankom 1. točkama od 1. do 20. i točkama 22., 23. i 24. te člankom 2. Direktive 91/680/EEZ, stupili na snagu 1. siječnja 1993.

      (2)  Uzimajući u obzir članak 9. stavak 3. Kraljevina Danska je ovlaštena uvesti zakone i druge propise potrebne za usklađivanje s ovom odredbom najkasnije do 1. siječnja 1993.
   PRILOG II.

      KORELACIJSKA TABLICA

               Direktiva 83/183/EEZ

               Ova Direktiva

               Članak 1. stavak 1.

               Članak 1. stavak 1.

               —

               Članak 1. stavak 2. točka (a)

               —

               Članak 1. stavak 2. točka (b)

               Članak 1. stavak 2.

               Članak 1. stavak 2. točka (c)

               Članak 1. stavak 1.

               Članak 2. stavak 1.

               Članak 2. stavak 2. prvi podstavak, točka (a)

               Članak 2. stavak 2. prvi podstavak, točka (a)

               Članak 2. stavak 2. prvi podstavak, točka (b)

               Članak 2. stavak 2. prvi podstavak, točka (b)

               Članak 2. stavak 2. drugi podstavak, uvodni dio

               Članak 2. stavak 2. drugi podstavak, uvodni dio

               Članak 2. stavak 2. drugi podstavak, prva alineja

               Članak 2. stavak 2. drugi podstavak, točka i.

               Članak 2. stavak 2. drugi podstavak, druga alineja

               Članak 2. stavak 2. drugi podstavak, točka ii.

               Članak 2. stavak 2. drugi podstavak, završni dio

               —

               Članak 2. stavak 3.

               Članak 2. stavak 3.

               Članak 3.

               Članak 3.

               Članak 4.

               Članak 4.

               Članak 5. stavak 1.

               —

               Članak 5. stavak 2.

               Članak 5.

               Članak 6.

               Članak 6.

               Članak 7. stavak 1. točka (a)

               Članak 7. stavak 1. prvi podstavak

               Članak 7. stavak 1. točka (b)

               Članak 7. stavak 1. drugi podstavak

               Članak 7. stavak 2.

               Članak 7. stavak 2.

               Članak 8. stavak 1. prvi podstavak

               Članak 8. stavak 1. prvi podstavak

               Članak 8. stavak 1. drugi podstavak, uvodni dio

               Članak 8. stavak 1. drugi podstavak, uvodni dio

               Članak 8. stavak 2. drugi podstavak, točke i. i ii.

               Članak 8. stavak 2. drugi podstavak, točke (a) i (b)

               Članak 8. stavak 2.

               Članak 8. stavak 2.

               Članci 9., 10. i 11.

               Članci 9., 10. i 11.

               Članak 12. stavak 1.

               —

               Članak 12. stavak 2.

               Članak 12. stavak 1.

               Članak 13. stavak 3.

               Članak 12. stavak 2.

               —

               Članak 13.

               —

               Članak 14.

               Članak 13.

               Članak 15.

               —

               Prilog I.

               —

               Prilog II.


title: Direktiva 2008/21/EZ Europskog parlamenta i Vijeća od 11. ožujka 2008. o izmjeni Direktive Vijeća 91/675/EEZ o osnivanju Europskog odbora za osiguranje i strukovne mirovine, u pogledu provedbenih ovlasti dodijeljenih Komisiji

text:
               06/Sv. 004

               HR

               Službeni list Europske unije

               166

         32008L0021

               L 076/48

               SLUŽBENI LIST EUROPSKE UNIJE

               11.03.2008.

      DIREKTIVA 2008/21/EZ EUROPSKOG PARLAMENTA I VIJEĆA

   od 11. ožujka 2008.
   o izmjeni Direktive Vijeća 91/675/EEZ o osnivanju Europskog odbora za osiguranje i strukovne mirovine, u pogledu provedbenih ovlasti dodijeljenih Komisiji
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 47. stavak 2.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   u skladu s postupkom utvrđenim u članku 251. Ugovora (2),
   budući da:

               (1)

               Direktiva Vijeća 91/675/EEZ (3) predviđa da bi trebalo donijeti određene mjere u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanjem provedbenih ovlasti dodijeljenih Komisiji (4).

               (2)

               Odluka 1999/468/EZ izmijenjena je Odlukom 2006/512/EZ kojom je uveden regulatorni postupak s kontrolom za donošenje mjera općeg opsega, a koje su namijenjene izmjenama elemenata koji nisu ključni temeljnog akta donesenog u skladu s postupkom iz članka 251. Ugovora, između ostalog, brisanjem nekih od ovih elemenata ili dopunjavanjem akta novim elementima koji nisu ključni.

               (3)

               U skladu s izjavom Europskog parlamenta, Vijeća i Komisije (5) koja se odnosi na Odluku 2006/512/EZ, kako bi regulatorni postupak s kontrolom bio primjenljiv na akte donesene u skladu s postupkom iz članka 251. Ugovora koji su već na snazi, ovi akti moraju biti prilagođeni u skladu s primjenljivim postupcima.

               (4)

               Trebalo bi donijeti mjere potrebne za primjenu direktiva u području izravnog neživotnog osiguranja i izravnog životnog osiguranja, reosiguranja i strukovnih mirovina, u skladu s Odlukom 1999/468/EZ. Kad su ove mjere općeg opsega i kad su namijenjene izmjenama elemenata koji nisu ključni takvih direktiva, među ostalim, tako da ih dopunjuju novim elementima koji nisu ključni, one moraju biti donesene u skladu s regulatornim postupkom s kontrolom koji je predviđen člankom 5.a Odluke 1999/468/EZ.

               (5)

               Direktivu 91/675/EEZ treba stoga na odgovarajući način izmijeniti.

               (6)

               Budući da su izmjene Direktive 91/675/EEZ provedene ovom Direktivom tehničke prirode i da se odnose samo na odborski postupak, države članice ih ne trebaju prenositi. Stoga nije potrebno donijeti odredbe u tu svrhu,

         DONIJELI SU OVU DIREKTIVU:
   Članak 1.
   Izmjene
   Direktiva 91/675/EEZ mijenja se kako slijedi:

               1.

               Članak 2. zamjenjuje se sljedećim:
               „Članak 2.
               Prilikom pozivanja na ovaj članak, primjenjuju se članak 5.a stavci od 1. do 4. i članak 7. Odluke 1999/468/EZ (6), uzimajući u obzir odredbe članka 8. te Odluke.

               2.

               Umeće se sljedeći članak:
               „Članak 2.a
               Prilikom pozivanja na ovaj članak, primjenjuju se članci 5. i 7. Odluke 1999/468/EZ, uzimajući u obzir odredbe članka 8. te Odluke.
               Utvrđuje se rok propisan člankom 5. stavkom 6. Odluke 1999/468/EZ od tri mjeseca.”

         Članak 2.
   Stupanje na snagu
   Ova Direktiva stupa na snagu sljedećeg dana od dana objave u Službenom listu Europske unije.
   Članak 3.
   Adresati
   Ova je Direktiva upućena državama članicama.

      Sastavljeno u Strasbourgu 11. ožujka 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         J. LENARČIČ

      (1)  SL C 161, 13.7.2007., str. 45.

      (2)  Mišljenje Europskog parlamenta od 14. studenoga 2007. (još nije objavljeno u Službenom listu) i Odluka Vijeća od 3. ožujka 2008.

      (3)  SL L 374, 31.12.1991., str. 32. Direktiva kako je zadnje izmijenjena Direktivom 2005/1/EZ Europskog parlamenta i Vijeća (SL L 79, 24.3.2005., str. 9.).

      (4)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).

      (5)  SL C 255, 21.10.2006., str. 1.

      (6)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).”


title: Direktiva Vijeća 2004/80/EZ od 29. travnja 2004. o naknadi žrtvama kaznenih djela

text:
               19/Sv. 16

               HR

               Službeni list Europske unije

               76

         32004L0080

               L 261/15

               SLUŽBENI LIST EUROPSKE UNIJE

         DIREKTIVA VIJEĆA 2004/80/EZ
   od 29. travnja 2004.
   o naknadi žrtvama kaznenih djela
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Europskog gospodarskoga i socijalnoga odbora (3),
   budući da:

               (1)

               Jedan je od ciljeva Europske zajednice ukinuti prepreke slobodnog kretanja osoba i usluga među državama članicama.

               (2)

               Prema presudi Suda EZ-a u slučaju Cowan (4), određeno je da, kada propisi Zajednice jamče fizičkoj osobi slobodu odlaska u drugu državu članicu, zaštita te osobe od šteta u određenoj državi članici, na istom temelju koji vrijedi za državljane i osobe s boravištem u toj državi, neminovna je posljedica takve slobode kretanja. Mjere za olakšavanje ostvarivanja naknade žrtvama kaznenih djela trebale bi biti sastavni dio ostvarivanja tog cilja.

               (3)

               Na sastanku u Tamperi 15. i 16. listopada 1999. Europsko je vijeće pozvalo na utvrđivanje minimalnih standarda o zaštiti žrtava kaznenih djela, a posebno o pristupu pravosuđu žrtava kaznenih djela te njihovim pravima na naknadu, uključujući troškove suđenja.

               (4)

               Europsko je vijeće iz Bruxellesa, koje se sastalo 25. i 26. ožujka 2004., u svojoj Deklaraciji o borbi protiv terorizma pozvalo na donošenje ove Direktive prije 1. svibnja 2004.

               (5)

               Dana 15. ožujka 2001. Vijeće je donijelo Okvirnu odluku 2001/220/PUP o položaju žrtava u kaznenom postupku (5). Ta Odluka, koja se temelji na glavi VI. Ugovora o Europskoj uniji, omogućuje žrtvama kaznenih djela potraživanje naknade od počinitelja u okviru kaznenog postupka.

               (6)

               Žrtve kaznenih djela u Europskoj uniji trebale bi imati pravo na pravičnu i primjerenu naknadu koju su pretrpjele, bez obzira gdje je u Europskoj uniji počinjeno kazneno djelo.

               (7)

               Ovom se Direktivom uspostavlja sustav suradnje radi olakšavanja ostvarivanja naknade žrtvama kaznenih djela u prekograničnim slučajevima, a koji bi trebao funkcionirati na temelju propisa država članica o naknadi žrtvama nasilnih kaznenih djela počinjenih s namjerom, na njihovom državnom području. Stoga bi pravila o naknadi trebala postojati u svim državama članicama.

               (8)

               Većina država članica već je uspostavila takva pravila o naknadi, a neke su to učinile radi ispunjavanja svojih obveza prema Europskoj konvenciji od 24. studenoga 1983. o naknadi žrtvama nasilnih kaznenih djela.

               (9)

               S obzirom da su mjere sadržane u ovoj Direktivi potrebne za postizanje ciljeva Zajednice, a Ugovorom se ne predviđaju nikakva ovlaštenja za donošenje ove Direktive, osim onih iz njezinog članka 308., potrebno je primijeniti taj članak.

               (10)

               Žrtve kaznenih djela često ne mogu ostvariti naknadu od počinitelja jer počinitelj nema potrebna sredstva da postupi u skladu s presudom o naknadi ili se počinitelja ne može utvrditi ili sudbeno goniti.

               (11)

               Trebalo bi uvesti sustav suradnje među nadležnim tijelima država članica radi olakšavanja ostvarivanja naknade u slučajevima kada je kazneno djelo počinjeno u državi članici koja nije država boravišta žrtve.

               (12)

               Ovaj sustav trebao bi osigurati da se žrtve kaznenih djela uvijek mogu obratiti nekom nadležnom tijelu u svojoj državi članici u kojoj imaju boravište te treba olakšati sve praktične i jezične teškoće koje se mogu javiti u prekograničnim slučajevima.

               (13)

               Sustav bi trebao sadržavati potrebne odredbe kojima se omogućava žrtvi kaznenog djela dobivanje potrebnih informacija za podnošenje prijave i za omogućavanje učinkovite suradnje među uključenim tijelima.

               (14)

               Direktiva poštuje temeljna prava i ponovno potvrđena načela, a posebno ona u Povelji o temeljnim pravima Europske unije, kao glavna načela prava Zajednice.

               (15)

               S obzirom da države članice ne mogu u dovoljnoj mjeri postići cilj da se žrtvama kaznenih djela olakša ostvarivanje naknade u prekograničnim slučajevima zbog prekograničnih elemenata, te se stoga taj cilj zbog obujma i učinaka djelovanja lakše može postići na razini Zajednice, Zajednica može donijeti mjere u skladu s načelom supsidijarnosti, kako je to utvrđeno člankom 5. Ugovora. U skladu s načelom proporcionalnosti, utvrđenom u navedenom članku, ova Direktiva ne prelazi izvan onoga što je potrebno kako bi se postigao taj cilj.

               (16)

               Mjere potrebne za provedbu ove Direktive trebalo bi donijeti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (6),

         DONIJELO JE OVU DIREKTIVU:
   POGLAVLJE I.

      OSTVARIVANJE PRAVA NA NAKNADU U PREKOGRANIČNIM SLUČAJEVIMA

   Članak 1.
   Pravo na podnošenje zahtjeva u državi članici boravišta
   Države članice osiguravaju da, kada je nasilno kazneno djelo počinjeno s namjerom počinjeno u državi članici koja nije država članica u kojoj podnositelj zahtjeva za naknadu ima svoje uobičajeno boravište, podnositelj zahtjeva ima pravo predati zahtjev nadležnom tijelu ili bilo kojem drugom tijelu u državi članici uobičajenog boravišta.
   Članak 2.
   Odgovornost za plaćanje naknade
   Naknadu snosi nadležno tijelo države članice na čijem je državnom području počinjeno kazneno djelo.
   Članak 3.
   Nadležna tijela i upravni postupci
   1.   Države članice osnivaju ili određuju jedno ili više državnih ili drugih tijela, dalje u tekstu „pomoćno tijelo/pomoćna tijela”, kao nadležno za primjenu članka 1.
   2.   Države članice osnivaju ili određuju jedno ili više državnih ili drugih tijela nadležno za odlučivanje po zahtjevima za naknadu, dalje u tekstu „tijelo koje odlučuje/tijela koja odlučuju”.
   3.   Države članice nastoje u najvećoj mogućoj mjeri pojednostavniti administrativne formalnosti koje se zahtijevaju od podnositelja zahtjeva za naknadu.
   Članak 4.
   Informacije potencijalnim podnositeljima zahtjeva
   Države članice osiguravaju da potencijalnim podnositeljima zahtjeva za naknadu budu dostupne bitne informacije o mogućnostima podnošenja zahtjeva za naknadu, na način koji države članice drže odgovarajućim.
   Članak 5.
   Pomoć podnositelju zahtjeva
   1.   Pomoćno tijelo pruža podnositelju zahtjeva informacije iz članka 4. i potrebne obrasce za podnošenje zahtjeva, na temelju priručnika izrađenog sukladno članku 13. stavku 2.
   2.   Pomoćno tijelo podnositelju zahtjeva, na njegov zahtjev, daje opće upute i informacije o tome kako ispuniti zahtjev i koje dokazi mogu biti potrebni.
   3.   Pomoćno tijelo ne daje nikakvu ocjenu vezanu za zahtjev.
   Članak 6.
   Prosljeđivanje zahtjeva
   1.   Pomoćno tijelo prosljeđuje zahtjev i sve dokaze u najkraćem roku tijelu koje donosi odluke.
   2.   Pomoćno tijelo prosljeđuje zahtjev uporabom standardnog obrasca iz članka 14.
   3.   Jezik na kojem je ispisan zahtjev i svi dokazi utvrđuju se u skladu s člankom 11. stavkom 1.
   Članak 7.
   Primitak zahtjeva
   Po primitku zahtjeva koji je proslijeđen u skladu s člankom 6., tijelo koje odlučuje dostavlja sljedeće informacije u najkraćem roku pomoćnom tijelu i podnositelju zahtjeva:

               (a)

               ime osobe za kontakt ili naziv odjela nadležnog za rješavanje predmeta;

               (b)

               potvrdu o primitku zahtjeva;

               (c)

               ako je moguće, naznaku približnog vremena do kojeg će odlučiti o zahtjevu.

         Članak 8.
   Traženje dodatnih informacija
   Pomoćno tijelo daje, ako je potrebno, opće upute podnositelju zahtjeva prilikom davanja dodatnih informacija na zahtjev tijela koje odlučuje.
   Pomoćno tijelo na traženje podnositelja zahtjeva odmah potom prosljeđuje te informacije u najkraćem mogućem roku izravno tijelu koje odlučuje, prilažući, prema potrebi, popis svih dostavljenih dokaza.
   Članak 9.
   Saslušanje podnositelja zahtjeva
   1.   Ako tijelo koje odlučuje odluči u skladu sa propisima svoje države članice saslušati podnositelja zahtjeva ili neku drugu osobu kao što su svjedok ili stručnjak, ono može kontaktirati pomoćno tijelo radi organiziranja takvog saslušanja u pogledu:

               (a)

               neposrednog saslušanja osobe (osoba) od strane tijela koje odlučuje u skladu s pravom svoje države članice posebno putem telefonske ili videokonferencije;
               ili

               (b)

               osobu (osobe) koju (koje) pomoćno tijelo treba saslušati u skladu s pravom svoje države članice; pomoćno tijelo potom prosljeđuje izvješće o saslušanju tijelu koje odlučuje.

         2.   Neposredno saslušanje u skladu sa stavkom 1. točkom (a) može se obaviti samo u suradnji s pomoćnim tijelom i dobrovoljno, bez mogućnosti primjene prisilnih mjera tijela koje odlučuje.
   Članak 10.
   Dostava odluke
   Tijelo koje odlučuje dostavlja odluku povodom podnesenog zahtjeva za naknadu po njezinom donošenju, koristeći standardni obrazac koji je predviđen člankom 14. podnositelju zahtjeva i pomoćnom tijelu, u najkraćem roku i u skladu s nacionalnim pravom.
   Članak 11.
   Druge odredbe
   1.   Informacije koje se prenose između tijela sukladno člancima 6. do 10. izražavaju se na:

               (a)

               službenim jezicima ili jednom od jezika države članice tijela kojemu je poslana informacija, koji odgovara jednom od jezika institucija Zajednice; ili

               (b)

               nekom drugom jeziku institucija Zajednice koji su države članice navele da će prihvatiti;

         osim:

               i.

               cijele izreke odluka donesenih od strane tijela koje odlučuje, kada je uporaba jezika uređena propisima države članice;

               ii.

               izvješća sastavljenih nakon saslušanja u skladu s člankom 9. stavkom 1. točkom (b), kad uporabu jezika određuje pomoćno tijelo, sukladno zahtjevu da jezik mora odgovarati jednom od jezika institucija Zajednice.

         2.   Usluge koje pruža pomoćno tijelo u skladu s člancima 1. do 10. nisu podložne potraživanju bilo kakvog davanja ili troškova od strane podnositelja zahtjeva ili tijela koje odlučuje.
   3.   Obrasci za podnošenje zahtjeva i sva druga dokumentacija koja je predana u skladu s člancima 6. do 10. izuzeti su od obveze potvrđivanja vjerodostojnosti ili bilo koje druge takve formalnosti.
   POGLAVLJE II.

      NACIONALNI PROPISI O NAKNADI

   Članak 12.
   1.   Propisi o ostvarivanju prava na naknadu u prekograničnim slučajevima, utvrđeni u ovoj Direktivi, imaju temelj u pravilima država članica o naknadi žrtvama nasilnog kaznenog djela počinjenog s namjerom, na njihovom državnom području.
   2.   Sve države članice osiguravaju da njihova nacionalna pravila sadrže odredbe o naknadi žrtvama nasilnih kaznenih djela počinjenih s namjerom, na njihovom državnom području, koja jamče pravičnu i primjerenu naknadu žrtvama.
   POGLAVLJE III.

      PROVEDBA ODREDABA

   Članak 13.
   Informacije koje se dostavljaju Komisiji i priručnik
   1.   Države članice, najkasnije do 1. srpnja 2005., dostavljaju Komisiji podatke o sljedećem:

               (a)

               popisu tijela koja su osnovana ili određena u skladu s člankom 3. stavkom 1. i člankom 3. stavkom 2. uključujući, prema potrebi, informacije o posebnoj i mjesnoj nadležnosti tih tijela;

               (b)

               jeziku (jezicima) na koji (koje) se poziva u članku 11. stavku 1. točki (a) koji (koje) tijela mogu prihvatiti kako bi primijenili članke 6. do 10., i o službenom jeziku ili jezicima, osim vlastitog koji je, ili koji su, prihvatljivi državama članicama za prosljeđivanje zahtjeva u skladu s člankom 11. stavkom 1. točkom (b).

               (c)

               informacijama dobivenim u skladu s člankom 4.;

               (d)

               obrascima zahtjeva za naknadu.

         Države članice izvještavaju Komisiju o svakoj sljedećoj izmjeni tih podataka.
   2.   Komisija, u suradnji s državama članicama, izrađuje i objavljuje na internetu priručnik koji sadrži podatke koje su dostavile države članice sukladno stavku 1. Komisija je odgovorna za organizaciju potrebnih prijevoda priručnika.
   Članak 14.
   Standardni obrazac za prosljeđivanje zahtjeva i odluka
   Standardni se obrasci za prosljeđivanje zahtjeva i odluka u skladu s postupkom iz članka 15. stavka 2. utvrđuju najkasnije do 31. listopada 2005.
   Članak 15.
   Odbor
   1.   Komisiji pomaže Odbor.
   2.   Prilikom pozivanja na ovaj stavak primjenjuju se članci 3. i 7. Odluke 1999/468/EZ.
   3.   Odbor donosi svoj poslovnik.
   Članak 16.
   Središnje službe za kontakt
   Države članice određuju središnju službu za kontakt radi:

               (a)

               pomoći pri provedbi članka 13. stavka 2.;

               (b)

               promicanja uske suradnje i razmjene informacija između pomoćnih tijela i tijela koja odlučuju u državama članicama; i

               (c)

               pružanja pomoći i traženja rješenja za sve teškoće koje mogu nastati u primjeni članaka 1. do 10.

         Službe za kontakt sastaju se redovito.
   Članak 17.
   Povoljnije odredbe
   Ovom se Direktivom ne sprečavaju države članice, ako su takve odredbe u skladu s ovom Direktivom, da:

               (a)

               uvedu ili zadrže povoljnije odredbe u korist žrtava kaznenog dijela ili drugih osoba koje su oštećene kaznenim djelom;

               (b)

               uvedu ili zadrže odredbe o naknadi žrtvama kaznenog dijela koje je počinjeno izvan njihovog područja, ili drugoj osobi koja je oštećena takvim kaznenim dijelom, sukladno uvjetima koje države članice mogu detaljno utvrditi u tu svrhu.

         Članak 18.
   Provedba
   1.   Države članice donose potrebne zakone i druge propise kako bi se uskladile s ovom Direktivom najkasnije do 1. siječnja 2006., uz iznimku članka 12. stavka 2., kod kojeg je datum za usklađivanje 1. srpnja 2005. One o tome odmah obavješćuju Komisiju.
   2.   Države članice mogu predvidjeti da se mjere koje su potrebne za usklađivanje s ovom Direktivom primjenjuju samo na one podnositelje zahtjeva kod kojih je šteta nastala kao posljedica kaznenih djela počinjenih nakon 30. lipnja 2005.
   3.   Kada države članice donose ove mjere, te mjere prilikom njihove službene objave moraju sadržavati upućivanje na ovu Direktivu ili se uz njih navodi takva uputa. Načine toga upućivanja određuju države članice.
   4.   Države članice dostavljaju Komisiji tekst glavnih odredbi domaćeg prava koje one donose na području koje uređuje ova Direktiva.
   Članak 19.
   Preispitivanje
   Komisija je dužna najkasnije do 1. siječnja 2009. podnijeti Europskom parlamentu, Vijeću i Europskom gospodarskom i socijalnom odboru izvješće o primjeni ove Direktive.
   Članak 20.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 21.
   Naslovnici
   Ova je Direktiva upućena državama članicama.

      Sastavljeno u Luxembourgu 29. travnja 2004.

            Za Vijeće

            Predsjednik

         M. McDOWELL

      (1)  SL C 45 E, 25.2.2003., str. 69.

      (2)  Mišljenje od 23. listopada 2003. (još nije objavljeno u Službenom listu).

      (3)  SL C 95, 23.4.2003., str. 40.

      (4)  Slučaj 186/87, izvješća Europskog suda 1989., str. 195.

      (5)  SL L 82, 22.3.2001., str. 1.

      (6)  SL L 184, 17.7.1999., str. 23.


title: Direktiva Vijeća 96/72/EZ od 18. studenoga 1996. o izmjeni direktiva 66/400/EEZ, 66/401/EEZ, 66/402/EEZ, 66/403/EEZ, 69/208/EEZ i 70/458/EEZ o stavljanju na tržište sjemena repe, sjemena krmnog bilja, sjemena žitarica, sjemenskog krumpira, sjemena uljarica i predivog bilja i sjemena povrća

text:
               03/Sv. 56

               HR

               Službeni list Europske unije

               127

         31996L0072

               L 304/10

               SLUŽBENI LIST EUROPSKE UNIJE

         DIREKTIVA VIJEĆA 96/72/EZ
   od 18. studenoga 1996.
   o izmjeni direktiva 66/400/EEZ, 66/401/EEZ, 66/402/EEZ, 66/403/EEZ, 69/208/EEZ i 70/458/EEZ o stavljanju na tržište sjemena repe, sjemena krmnog bilja, sjemena žitarica, sjemenskog krumpira, sjemena uljarica i predivog bilja i sjemena povrća
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da je člankom G Ugovora o Europskoj uniji pojam „Europska ekonomska zajednica” zamijenjen pojmom „Europska zajednica”; budući da kraticu „EEZ” stoga treba zamijeniti kraticom „EZ”;
   budući da se kratica „EEZ” pojavljuje u nekim odredbama direktiva 66/400/EEZ (4), 66/401/EEZ (5), 66/402/EEZ (6), 66/403/EEZ (7), 69/208/EEZ (8) i 70/458/EEZ (9) o stavljanju na tržište sjemena repe, sjemena krmnog bilja, sjemena žitarica, sjemenskog krumpira, sjemena uljarica i predivog bilja i sjemena povrća, a posebno u odnosu na pakiranje i označivanje sjemena; budući da je stoga primjereno kraticu „EEZ” zamijeniti kraticom „EZ” u navedenim odredbama;
   budući da se, međutim, unaprijed naručuju velike zalihe oznaka, a za one koje još uvijek nose kraticu „EEZ” treba u prijelaznom razdoblju dozvoliti daljnju uporabu,
   DONIJELO JE OVU DIREKTIVU:
   Članak 1.
   Direktive 66/400/EEZ, 66/401/EEZ, 66/402/EEZ, 66/403/EEZ, 69/208/EEZ i 70/458/EEZ mijenjaju se kako slijedi:

               1.

               U Direktivi 66/400/EEZ, kratica „EEZ” u:

                           —

                           članku 2. stavku 1. točki G,

                           —

                           članku 10. stavcima 1., 2. i 3.,

                           —

                           članku 11. stavku 1.,

                           —

                           članku 11.a, stavcima 1. i 2.,

                           —

                           članku 11.b,

                           —

                           članku 14. stavku 1., drugoj alineji, i

                           —

                           Prilogu III. dijelu A stavku I. i dijelu B, naslovu i točki 1.,

                     zamjenjuje se kraticom „EZ”.

               2.

               U Direktivi 66/401/EEZ, kratica „EEZ” u:

                           —

                           članku 2. stavku 1. točkama F i G,

                           —

                           članku 9. stavcima 1., 2. i 3.,

                           —

                           članku 10. stavku 1.,

                           —

                           članku 10.a stavcima 1. i 2.,

                           —

                           članku 10.b,

                           —

                           članku 13. stavku 3.,

                           —

                           članku 14. stavku 1. trećoj alineji,

                           —

                           Prilogu IV. dijelu A stavku I. točki (a) podtočki 1. i točki (b) podtočki 1., i

                           —

                           Prilogu IV. dijelu B, naslovu, točki (a) podtočki 1., točki (b) podtočki 1. i točki (c) podtočkama 1., 3., 4., 5., 6. i 7.,

                     zamjenjuje se kraticom „EZ”.

               3.

               U Direktivi 66/402/EEZ, kratica „EEZ” u Prilogu IV. dijelu A točki (a) podtočki 1. zamjenjuje se kraticom „EZ”.

               4.

               U Direktivi 66/403/EEZ, kratica „EEZ” u Prilogu III. dijelu A točki 1. zamjenjuje se kraticom „EZ”.

               5.

               U Direktivi 69/208/EEZ, kratica „EEZ” u Prilogu IV. dijelu A. točki (a) podtočki 1. i Prilogu IV. dijelu A točki (b) podtočki 1. zamjenjuje se kraticom „EZ”.

               6.

               U Direktivi 70/458/EEZ, kratica „EEZ” u:

                           —

                           članku 25. stavku 1., i

                           —

                           Prilogu IV. dijelu A točki (a) podtočki 1. i dijelu B točki (a) podtočki 1.,

         zamjenjuje se kraticom „EZ”.
   Članak 2.
   Preostale zalihe oznaka koje nose kraticu mogu se i dalje koristiti do 31. prosinca 2001.
   Članak 3.
   1.   Države članice donose zakone i druge propise potrebne za usklađivanje s ovom Direktivom do 1. srpnja 1997. One o tome odmah obavješćuju Komisiju.
   Kad države članice donose ove mjere, te mjere prilikom njihove službene objave sadrže uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice odmah dostavljaju Komisiji tekst glavnih odredaba nacionalnog prava koje donesu u području na koje se odnosi ova Direktiva. Komisija o tome obavješćuje ostale države članice.
   Članak 4.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 18. studenoga 1996.

            Za Vijeće

            Predsjednik

         I. YATES

      (1)  SL C 157, 1.6.1996., str. 15.

      (2)  SL C 166, 10.6.1996., str. 243.

      (3)  Mišljenje od 25. rujna 1996. (još nije objavljeno u Službenom listu).

      (4)  SL 125, 11.7.1966., str. 2290/66. Direktiva kako je zadnje izmijenjena Ugovorom o pristupanju iz 1994.

      (5)  SL 125, 11.7.1966., str. 2298/66. Direktiva kako je zadnje izmijenjena Direktivom Komisije 96/18/EZ (SL L 76, 26.3.1996., str. 21.).

      (6)  SL 125, 11.7.1966., str. 2309/66. Direktiva kako je zadnje izmijenjena Direktivom Komisije 95/6/EZ (SL L 67, 25.3.1995., str. 30.).

      (7)  SL 125, 11.7.1966., str. 2320/66. Direktiva kako je zadnje izmijenjena Odlukom Komisije 96/16/EZ (SL L 6, 9.1.1996., str. 19.).

      (8)  SL L 169, 10.7.1969., str. 3. Direktiva kako je zadnje izmijenjena Direktivom Komisije 96/18/EZ (SL L 76, 26.3.1996., str. 21.).

      (9)  SL L 225, 12.10.1970., str. 7. Direktiva kako je zadnje izmijenjena Direktivom Komisije 96/18/EZ (SL L 76, 26.3.1996., str. 21.).